**Република Србија**

**БОРСКИ УПРАВНИ ОКРУГ**

**Број: 914-401-24/2018-03**

**08.10.2018. године**

**Б о р**

**УГОВОР**

**за јавну набавку мале вредности наруџбеницом број 5/2018 за набавку 45 комада канцеларијских фотеља за потребе Борског управног округа**

Закључен дана 08.10.2018.године између:

Борског управног округа, ул. Моше Пијаде 19, 19210 Бор, матични број 17649957, ПИБ 104190208, кога заступа начелник Мирослав Кнежевић и

ДОО „Верона Траде“, ул. Љубе Нешића 6, 19300 Неготин, матични број 06602100, ПИБ 100774202, кога заступа Бобан Димитријевић

Члан 1.

Предмет овог уговора је набавка 45 (38+7) комада канцеларијских фотеља за потребе Борског управног округа, а на основу спроведеног поступка јавне набавке мале вредности наруџбеницом под редним бројем 5/2018, и на основу понуде ДОО „Верона Траде“, број 914-401-24/2018-03/II од 03.10.2018.године и Одлуке наручиоца о додели уговора број: 914-401-24/2018-03 од 05.10.2018. године.

Члан 2.

ДОО „Верона траде“ из Неготина се обавезује да Борском управном округу испоручи 45 канцеларијских фотеља следећих карактеристика:

* 38 комада висока радна фотеља, тапацирана у црној еко кожи, са руконаслонима, тилт механизмом, лифтоматом, металном базом и пластичним точкићима и
* 7 комада канцеларијских фотеља са седиштем од еко коже и мрежице, са наслоном од мреже и еко коже, хромираним руконаслонима, са могућношћу подешавања висине гасним цилиндром, са хромираном базом са пластичним точкићима и оптерећењем 100 кг,

на основу спроведеног поступка јавне набавке мале вредности наруџбеницом број 5/2018 , и у складу са датом понудом број 914-401-24/2018-03/II oд 03.10.2018. године и важећим прописима.

Члан 3.

Добављач се обавезује да канцеларијске фотеље из члана 2. овог уговора ипоручи у року од 20 дана / не дуже од 20 дана / од дана закључења Уговора, и то:

1. 45 (38+7) комада канцеларијских фотеља на адресу Борски управни округ, ул. Моше Пијаде 19,19210 Бор

Члан 4.

Борски управни округ се обавезује да ДОО „Верона Траде“ за испоручене канцеларијске фотеље плати надокнаду у износу од 368.916,67 динара (без ПДВ-ом), односно 442.700,00 динара (са ПДВ-а).

Начин плаћања: по испорученој роби и фактури

Плаћање ће се извршити, на жиро рачун број 205-69416-02 у корист ДОО “Верона траде“ Неготин.

Члан 5.

Гарантни рок за испоручене канцеларијске фотеље је 2 (две) године.

Члан 6.

Саставни део овог Уговора је:

* конкурсна документација јавне набавке мале вредности наруџбеницом број 5/2018 – набавка 45 комада канцеларијских фотеља за потребе Борског управног округа
* понуда понуђача број 914-401-24/2018-03/II од 03.10.2018..године.
* Записник Комисије о отварању понуда у поступку јавне набавке број: 914-401-24/201-03 од 03.10.2018.. године

Члан 7.

Овај уговор се може изменити само писаним анексом, потписаним од стране овлашћених лица уговорних страна.

Члан 8.

Свака преписка која се односи на овај уговор између Инвеститора и Извођача радова мора да садржи назив уговора и идентификациони број, и мора бити послата поштом, факсом, е-маил-ом или предата лично на адресе.

Члан 9.

На сва питања која нису регулисана овим уговором примењују се одредбе Закона о облигационим односима и других одговарајућих прописа.

Члан 10.

Овај уговор ступа на снагу даном потписивања, од стране овлашћених лица уговорних страна.

Члан 11.

Било какав спор који настане или се односи на овај уговор а који се не може решити на други начин, биће предат под искључиву надлежност Привредног суда у Зајечару.

Члан 12.

Овај уговор је сачињен у 4 (четири) истоветних примерака, по 2 (два) примерка за сваку уговорну страну.

Члан 13.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

**ДОО „ВЕРОНА ТРАДЕ“ НЕГОТИН БОРСКИ УПРАВНИ ОКРУГ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Бобан Димитријевић Мирослав Кнежевић**